# Unió Esportiva Maó

La Unió Esportiva Maó és un club de futbol menorquí de la ciutat de Maó.

## Història

El 16 de juny de 1907 es creà el Club Mahonés de Foot-ball, a l'escalf de l'Ateneu Científic, Literari i Artístic de Maó. L'any 1908 i 1909 fou campió de Menorca i el 1909 fou campió de Balears derrotant el Veloç Sport.
L'any 1916 adoptà el nom Maó Foot-ball Club. Aquells anys aparegueren nous clubs com el Seislan Foot-ball Club, fundat el 1917, i el Menorca Foot-ball Club, fundat el 1918. El 1921, el Maó FC s'independitzà de l'Ateneu, esdevenint Maonès Foot-ball Club. El 17 de novembre de 1922, els clubs Maonès FC i Seislan FC es fusionaren esdevenint Unió Sportiva Maó. El nou club fou campió de Menorca el 1924. El 1926 fou campió balear, títol que repetí el 1927 i el 1928, aquest darrer fou el primer campionat oficial balear. Aquest triomf el portà a participar per primer cop en el campionat d'Espanya de 1928, essent el primer club balear en participar en aquesta competició. La temporada 1950-51 ascendí per primer cop a Tercera Divisió. La temporada 1954-55 es proclamà per primer cop campió de tercera i disputà la fase d'ascens a segona.
L'any 1974, la UE Maó es fusionà amb el Club Esportiu Menorca creant el Club de Futbol Sporting Maonès. El club continuà competint en futbol base, i en categoria absoluta es creà la Unión Deportiva Seislán, jugant amb samarreta blanca i pantaló negre. Després d'una llarga batalla legal, l'any 2001 el club fou autoritzat a competir amb el nom i símbols de l'antic club.

## Presidents

Font:
| Ramón Bustamante (1922-1927) Juan Viale (1927-1930) Antonio Cardona (1930-1940) Poncio Jover (1940-1947) Miguel Taltavull (1947-1951) Antonio Lliteras (1951-1954) Juan Viale (1954-1956) Rafael Vidal (1956-1958) | José Gardes (1960-1961) Mario Gomila (1960-1962) Bernardo Seguí (1962-1966) José Martínez (1966-1967) Antonio Orfila (1967-1970) Gabriel Monjo (1970-1975) Rafael Vidal (1975-1983) Octavio Vidal (1983-1986) | José Sastre (1986-2002) Raimon Benosa (2002) Francisco Carretero (en funcions, 2003) Isabel Petrús (2003-2007) Rafael Olives (2007-2012) José Saavedra (2007-avui) |

## Entrenadors

Entrenadors de la UE Maó des de 1949 excepte els anys (1975-1984 i 1987-2001.
| Antonio Riudavets (1949-1950) Antonio Segui (1950-1951) Miguel Borràs (1951-1952) Josep Planas (1952-1953) Rafael Vidal (1953-1954) Rafael Barroso (1954-1955) José Valero (1955-1959) Josep Valle (1959-1965) Martín Vences (1965-1967) Juan García Balado (1967-1968) Felipe Mesones (1968-1970) Antonio Petrús, Acisclo Domínguez i Ramón Finestres (1970) Antonio Petrús (1970-1971) A. Vera (1971-1972) | Antonio Tudurí (1973) Gerard Gatell (1973-1974) Dani San Anastasio (1984-1987) Saturnino Martínez (1987) Santi Medina (2001-2002) Pedro Galdona (2002-2003) Nando Andreu (2003-2004) Jesús Carretero (2004-2005) Manolo Muñoz (2005-2007) Bartolomé 'Tolo' Petrús (2007-2009) Elías Noval (2009-2011) Lito Alzina (2011-2012) Joan Melià (2011-2015) Juan Romero (2015-avui) |

## Palmarès

* Tercera Divisió espanyola de futbol:
** 1955, 1956, 1963, 1966, 1967

## Estadi

El club juga al camp de Sant Carles, amb capacitat per a 1.400 espectadors.El camp fou construït el 1924.

## Referències

* ↑https://www.uniondeportivamahon.com/es/club/directiva/
* 1 2 3 «Club de Fútbol Sporting Mahonés». La futbolteca. [Consulta: 9 abril 2017].
* 1 2 3 4 «Antecedentes y fundación de la Unión Deportiva Mahón». UE Maó. Arxivat de l'original el 2016-08-06. [Consulta: 9 abril 2017].
* ↑ «Crónica local». La Voz de Menorca, 09-02-1909. [Consulta: 9 abril 2017].
* 1 2 «Maó, ciudad sin fútbol». Última Hora, 11-02-2012. [Consulta: 9 abril 2017].
* ↑ «Presidents del club». uniondeportivamahon.com. Arxivat de l'original el 2017-11-14. [Consulta: 9 abril 2017].
* ↑ «Entrenadors». uniondeportivamahon.com. Arxivat de l'original el 2016-06-17. [Consulta: 9 abril 2017].
* ↑ «El Consell asume la recuperación de los campos de césped artificial». menorca.info, 28-02-2015. Arxivat de l'original el 2017-11-14. [Consulta: 9 abril 2017].
* ↑ «Maó formaliza la compra del campo de San Carlos - menorca al día» (en castellà), 07-01-2022. [Consulta: 13 setembre 2024].

## Enllaços externs

* Web oficial

## Bibliografia

* Mercadal Bagur, Deseado. La Unión Deportiva Mahón y sus setenta y cinco años de vida. Mahón: Unión Deportiva Mahón, 1997.